ทำไมถึงบอกว่าการเมืองเป็นปัจจัยหลักที่มีส่งผลกับตลาดหุ้นของประเทศไทยในปี 2023
เรื่องของการเมืองในประเทศไทยจะยังคงเป็นกระแสหลักที่มีผลต่อการลงทุน เนื่องจากประเด็นการเมืองเป็นเรื่องที่ยังหาข้อสรุปไม่ได้ รัฐบาลใหม่น่าจะมาช้า และสิ่งที่กังวลคือ งบลงทุนของเราก็มีแนวโน้มมาช้าเช่นกัน แม้ว่าตลาดหุ้นไทยเดือนกรกฎาคมจะปรับตัวขึ้นตามบรรยากาศการลงทุนที่ดีในต่างประเทศ และราคาสินค้าโภคภัณฑ์ที่ปรับตัวสูงขึ้นหนุนราคาหุ้นกลุ่มอิเล็กทรอนิกส์ และกลุ่มพลังงานปรับสูงขึ้น ในขณะที่กลุ่มธนาคารพาณิชย์ปรับเพิ่มขึ้นหลังรายงานกำไร 2Q23 ปรับขึ้น เมื่อเทียบกับไตรมาสก่อนและปีก่อน ส่วนหนึ่งเป็นผลมาจากการฟื้นตัวหลังพรรคก้าวไกลเปิดทางให้พรรคเพื่อไทยจัดตั้งรัฐบาล ทำให้นักลงทุนคลายความกังวลเรื่องนโยบายที่ไม่เป็นมิตรกับตลาดทุน โดยแบ่งน้ำหนักการลงทุนในหุ้นคงไว้ที่ 45% โดยแบ่งเป็น สหรัฐฯ และจีน รวมกันไม่เกิน 15% ประเด็นคงเหมือนเดิม เรื่องปัญหาการค้าระหว่างจีนกับสหรัฐฯ และการขยายตัวทางเศรษฐกิจที่อ่อนตัวลงของจีน ญี่ปุ่น คงน้ำหนักไว้ที่ 10% เพราะเป็นประเทศที่มีบริษัทเทคโนโลยีชั้นสูง และได้รับประโยชน์จากการฟื้นตัวหลังฟื้นตัวจากโควิด ประเทศไทย 20% ตราสารหนี้และตลาดเงิน 40% แบ่งเป็นตราสารหนี้ระยะสั้น 20% เป็นตราสารหนี้ระยะกลางของเอกชนที่อยู่ในระดับ Investment Grade ประมาณ 10%, ตลาดเงิน 10%, ทอง น้ำมัน และ REIT รวมกันประมาณ 15% โดยเน้นไปที่ REIT
ข้อมูลการเงินรายบริษัท,ความรู้ทางการเงิน,การวิเคราะห์ทางการเงิน & เศรษฐศาสตร์การเงิน,ข่าวเศรษฐกิจและการเงิน